open-index/open-wikipedia-markdown huggingface dataset:
Ојампи

**Ојампи** — староседелци сместени на југоисточната граница на Француска Гвајана на вливот на реките Камопи и Ојапок и сливовите на реките Амапари и Карапанатуба во средишниот дел на државите Амапа и Пара во Бразил. Бројот на Ојампи се проценува на 1.615 поединци раштркани во единаесет села. Околу 710 живеат во Француска Гвајана во три села, а 905 живеат во осум села во Бразил.

## Имиња

Ојампи се познати и како Вајапи, Барнаре, Ојампик, Валапи, Гвајапи, Ојампипуку, Ојанпик, Вајампи, Вајапае и Вајапуку.

## Јазик

Ојампи го говорат истоимениот јазик, кој припаѓа на подгрупата VIII од туписко-гварански јазици. Ојампи има три дијалекти: амапари ојампи, жари и ојапоке ојампи. Јазикот се пишува на латиница; меѓутоа нивото на писменост е ниско.

## Наводи

## Литература
* Ailincai, Rodica; Jund, Sandrine & Alì Maurizio. (2012). “Comparaison des écosystèmes éducatifs chez deux groupes d’Amérindiens : les Wayãpi et les Wayana”. Revue française d'éducation comparée, Raisons, Comparaison, Education, 8: 55-90. .
* Wilbert, Johannes; Levinson, David (1994). *Encyclopedia of World Cultures*. Volume 7: South America. Boston: G. K. Hall. 

## Надворешни врски
* Wayampi art , National Museum of the American Indian
* Wayampi language dictionary online from IDS  (select simple or advanced browsing)

Категорија:Староседелски народи во Бразил
Категорија:Неконтактирани народи
Мангбит

**Мангбит** – културно движење создадено околу 1991 година во градот Ресифе во Североисточен Бразил како реакција на културната и економска стагнација на градот. Движењето во голема мера се фокусира на музиката, мешајќи ги регионалните ритми на бразилскиот североисток, како што се маракуту, фрево, коко и форо, со рокот, хип-хопот, фанкот и електронската музика.

Движењето има свој манифест, „Caranguejos com Cérebro“ (Краби со мозоци на македонски), напишан во 1992 година од пејачот Фред 04 и диџеј *Ренато Л*. Неговиот наслов се однесува на жителите на Ресифе кои како краби живеат во мангрова средина на Ресифе. Главниот симбол поврзан со мангбитот е оној на антена заглавена во кал за прием на сигнали од целиот свет.

Мангбитот може да се подели на два различни бранови: првите во раните 1990-ти години предводени од музичките групи Чико сајанс (Chico Science) и Насао зумби (Nação Zumbi) , а втората во раните 2000-ти години предводена од Ре: Комбо (Re: Combo) (копилефт движење коешто испраќа половина избрана музика за преземање) и Кордел до Фого Енкантадо (музичка група која започнала како умешна театарска дружина со корени во форма на литература позната како "верижна литература" (literatura de cordel).

Оригиналното движење самото се нарекло „мангбит“, според мангровите гори на Ресифе и бит од компјутерите, заради тоа што тие имаат централно влијание на електронската музика.

## Наводи

## Надворешни врски
*Movimento Manguebit (Wayback Machine archive of the MangueBit movement website) 
*Caranguejos com Cérebro Manifesto (original manifesto) 
*Movimento Manguebit (Wayback Machine archive of the MangueBit movement website) 
*Caranguejos com Cérebro Manifesto (original manifesto) 
*Crabs with Brains Manifesto (trans. by Philip Galinsky).  
*In a Nutshell guide to Mangue Beat (Sounds and Colours magazine article on MangueBit) 
*Manguebeat 

Категорија:Музички жанрови
Категорија:Бразилски стилови музика
Категорија:Зборови што ги нема во ТРМЈ
Црква „Вознесение Христово“ - Звечан

**Вознесение Христово** (нарекувана и како **Свети Спас**) — главна селска црква, во поречкото село Звечан.

Црквата е сместена на самиот асфалтен пат кој води до селото Звечан. Во самиот двор на црквата се наоѓаат и селските гробишта.

## Галерија


Податотека:Влезна врата на црквата „Вознесение Христово“ - Звечан.jpg|Влезната врата на црквата
Податотека:Внатрешност на црквата „Вознесение Христово“ - Звечан.jpg|Внатрешноста на црквата
Податотека:Камбанарија на црквата „Вознесение Христово“ - Звечан.jpg|Камбанаријата на црквата
Податотека:Натписна плоча на црквата „Вознесение Христово“ - Звечан.jpg|Натпис за изградбата на црквата
Податотека:Фреска на Вознесението Христово во истоимената црква во Звечан.jpg|Фреска „Вознесение Христово“
Податотека:Црква „Вознесение Христово“ - Звечан.jpg|Поглед на црквата
Податотека:Црква „Св. Спас“ во село Звечан (1).jpg|Црквата со гробиштата
Податотека:Црква „Св. Спас“ во село Звечан (3).jpg|Апсидата на црквата


## Поврзано
* Звечан
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Звечан
Звечан
Гласно! (албум)

**Гласно!** е првиот албум на македонскиот рок бенд Визија, издаден во декември 2016 година.

## Македонски албум
### Композиции
:1. Гласно!
:2. Убиј ја тишината
:3. Замисли свет...
:4. Паѓа мрак
:5. Психопат
:6. Крик
:7. Илузија
:8. Живеј
:9. Гласот на мојата душа

* **Издавач:** 
:"Rock & Roll studio  

## Наводи

Категорија:Македонски рок албуми
Категорија:Македонски дела од 2016 година
Категорија:Рок албуми од 2016 година
Категорија:Албуми на Визија
Арсо Поп Тодоров

**Арсо Василев Поп Тодоров** (на ) — деец на Внатрешната македонска револуционерна организација (Обединета) и Бугарската комунистичка партија.
## Животопис
Арсо Поп Тодоров е роден на 3 февруари 1900 година во Струмица. Емигрирал во Бугарија по Првата светска војна и живеел во Горна Џумаја (денес Благоевград), каде што во 1921 година станал член на Бугарската комунистичка партија. Поради дејноста како член на Окружното партиско раководство е осуден на затвор во 1924 година. Во тој период се приклучува на Внатрешната македонска револуционерна организација (Обединета). Во јули 1936 година е осуден заедно со уште 19 дејци на ВМРО (Обединета) откако бугарската полиција ја провали структурата. Од 1937 година до 1939 година лежи во затвор во Сливен, Бугарија.

Тој станува нелегален во јули 1941, месец дена откако партијата одлучува да започне вооружена борба против режимот во Бугарија. Поради тоа првично е осуден на смрт но излегува од затвор во 1944 година. Починал на 28 февруари 1946 година на 46-годишна возраст како член на Областен комитет на БКП.
## Наводи

Категорија:Дејци на ВМРО од Струмица
Категорија:Дејци на ВМРО (Обединета)
Црква „Св. Никола“ - Зркле

**Свети Никола** — главна селска црква во поречкото село Зркле.

Црквата е сместена на самиот крај на селото и отскокнува со својата бела боја во шумското подрачје.

## Галерија


Податотека:Влез на црквата „Св. Никола“ - Зркле.jpg|Влез во црквата
Податотека:Камбанарија на црквата „Св. Никола“ - Зркле.jpg|Камбанаријата на црквата
Податотека:Црква „Св. Никола“ - Зркле 2.jpg|Апсидата на црквата


## Поврзано
* Зркле
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Зркле
Зркле
Остаток од супернова

[мини|десно|300п|Остаток од суперновата [SN 1054 (*[[Раковидна Маглина]]*).]]
**Остаток од супернова** (крат. **ОСН** или *SNR*, од ) — образба настаната од избувот на ѕвезда во супернова. Се одликува со ударен бран и составена е од исфрлениот материјал кој се шири со избувот, како и меѓуѕвездениот материјал кој го нафаќа при ширењето.

Суперновата може да настане на два начина. Првиот начин е кога една масивна ѕвезда ќе снема гориво (што значи престанок на соединувањето во јадрото) и ќе се сруши навнатре поради својата тежа и ќе создаде неутронска ѕвезда или црна дупка. Друг начин на настанок е кога едно бело џуџе ќе насобере доволно материјал од придружната ѕвезда за да постигне критична маса и да се случи термојадрен избув.

Во обата случаја, настанатата супернова го исфрла ѕвездениот материјал со брзина до 10% од онаа на светлината, т.е. 30.000&nbsp;км/с. Претпоставувајќи вообичаена температура на меѓуѕвездената средина од 10.000&nbsp;K, исфрлениот материјал има првична брзина од преку 1000 маха. Поради оваа голема надзвучна брзина, материјалот пред себе создава ударен бран кој ја загрева претстојната плазма до температура од милиони келвини. Бранот постепено се забавува додека нафаќа материјал од околината, но може да се шири стотици или илјадници години на простор од десетици парсеци пред брзината да му падне под месната звучна брзина.

Најпознат пример за остаток од супернова е оној на SN 1987A од Големиот Магеланов Облак забележан во февруари 1987 г. Други познати остатоци се Раковидната Маглина, која е остаток од Тиховата Супернова и наречена по Тихо Брахе кој ја забележал сјајноста на избувот, и оној од Кеплеровата Супернова (SN 1604), наречена по Јоханес Кеплер. Најскорешен остаток во нашата галаксија е G1.9+0.3, откриен во нејзиното средиште.

## Развојни степени
При своето ширење, остатокот од супернова минува низ следниве развојни степени:

# Слободно ширење на исфрлениот материјал, сè додека не насобере материјал од околуѕвездена или меѓуѕвездена средина во иста тежина.  Ова може да потрае од неколку децении до неколку века, зависно од густината на околниот гас.
# Настанок на облога од нафатениот околуѕвезден или меѓуѕвезден гас. Ова ја отпочнува Седов-Тејлоровата фаза, која добро се моделира со самослично аналитичко решение. Силните ударни бранови и врелиот гас се отцртуваат како силно рендгенско зрачење.
# Ладење на облогата, кога се образува тенка (18 електронволти. Секоја повисока енергија настанува по поинаков механизам бидејќи остатоците од супернови немаат доволно енергија.

Останува непознато дали остатоците од супернови ги забрзуваат космичките зраци до петаелектронволтски степен. Тоа прашње ќе биде одговорено со Стројот на Черенкови телескопи (CTA).

## Поврзано

## Наводи

## Надворешни врски

* Каталог на галактички остатоци од супернови — Д. А. Грин, Кембрички универзитет
* Слики од остатоци од супернови — 2MASS
* Вовед во остатоците од супернови  — НАСА


Категорија:Супернови
Категорија:Маглини
Мелбурн (филм од 2014)

**Мелбурн** - ирански филм од 2014 година, во режија на Нима Џавиди, кој е автор и на сценариото. Улогите ги толкуваат: Пајман Мади, Негар Џавахеријан и Мани Аџиџи. „Мелбурн“ е први филм на Нима Џавиди, со кој победил на филмскиот фестивал во Каиро, а филмот бил успешно прикажан на многу фестивали.

## Содржина
Амир и Сара се млад пар што оди во Мелбурн за да продолжи со студиите. Сепак, само неколку часа пред да пристигне нивниот авион, тие се сосема случајно инволвирани во еден трагичен настан!

## Наводи

Категорија:Филмови од 2014 година
Категорија:Ирански филмови
Категорија:Филмови на Нима Џавиди
Риба и мачка (филм од 2013)

**Риба и мачка** - ирански филм од 2013 година, во режија на Шарам Мокри, кој е автор и на сценариото. Улогите ги толкуваат: Бабак Карими, Саид Ебрахимифар, Абед Абест и Ајназ Азархуш. Според режисерот Шарам Мокри, во филмот „се работи за тоа како да создадеш гледиште во времето и да го поместиш времето. Она што ме мотивираше во правењето на овој филм е неговиот стил во реализацијата: инсистирање на наративна фикција во границите на еден единствен кадар и обидот да се создаде пукнатина во времето за време на тој еден кадар. Избрав да раскажам вистинска приказна, што сепак потсетува на кошмар“.

## Содржина
Студенти патуваат во една оддалечена област, каде што планираат да кампуваат и да учествуваат во настан, во кој се пуштаат летала. Крај пустиот езерски брег, има ресторан каде тројца готвачи се однесуваат многу сомнително со студентите. Односот помеѓу студентите и готвачите со време станува сè почуден, додека, се чини, дека студентите се соочуваат со извесни проблеми од кои нема бегање.

## Наводи

Категорија:Филмови од 2013 година
Категорија:Ирански филмови
Категорија:Филмови на Шарам Мокри
Однеси ме дома (филм)

**Однеси ме дома** - ирански документарен филм од 2016 година, во режија на Абас Кијаростами, кој е автор и на сценариото. Улогите ги толкуваат: Пајман Мади, Негар Џавахеријан и Мани Аџиџи. „Филмот ја имал премиерата на фестивалот во Венеција.

## Содржина
Филмот е снимен во Јужна Италија и прикажува прекрасно и разиграно видео од тамошните дворови и скалила. Сниман во црно-бела техника, филмот го покрива внимателно конструираниот наратив, што ги подвлекува „измамничката“ природа на филмскиот стил на Кијаростами и неговата вешта манипулација со времето и просторот.

## Наводи

Категорија:Филмови од 2016 година
Категорија:Ирански документарни филмови
Категорија:Црно-бели филмови
Категорија:Филмови на Абас Кијаростами
Враќање на поетот (филм од 2005)

**Враќање на поетот** – ерменски документарен филм од 2005 година, во режија на Харутјан Хачатријан.

## Содржина
Харутјан Хачатријан го избира Ашуг Џивани, поет од 19. век, за централна фигура на својот нов филм. Силата на овој поет лежи во неговата чиста мисла, филозофската перспектива, желбата беспрекорно да го завети следниот ден на генерациите и во идејата човекот да биде ослободен од сложеноста и формалноста. Авторот во исто време се спротивставува на културата, но и на самиот себе, со огромна доза на хумор и сарказам. Филмот претставува документарна студија за создавањето на споменикот на Џивани и транспортот на споменикот од Ереван, главниот град на Ерменија, до Џавак, родниот град на поетот. Оттаму, главен херој на филмот не е човекот, туку споменикот што патува. Патувањето како најсакана и најприродна средина на филмот и непредвидливоста на развивањето на филмскиот заплет се основните принципи на режисерскиот концепт што го прави филмот свеж и низ сето тоа се раѓа драмската композиција.

## Наводи

Категорија:Ерменски документарни филмови
Категорија:Филмови од 2005 година
Категорија:Филмови на Харутјан Хачатријан
Граница (филм од 2009)

**Граница** – ерменски филм од 2009 година, во режија на Харутјан Хачатријан, кој е автор и на сценариото, заедно со  Михаил Стамболтсјан. Главните улоги ги играат: Липарит Липаритијан, Манвел Микитарјан и Давит Гаспарјан.

## Содржина
Раскажана од перспектива на еден спасен бизон, ова е приказна на еден мал град што се бара себеси по ерменско-азербејџанскиот конфликт. Прифаќањето на бизонот од страна на другите животни во фармата полна со животни, фармери и бегалци, го отсликува раширеното сомневање во земјите од постсоветскиот свет.

## Наводи

Категорија:Ерменски филмови
Категорија:Филмови од 2009 година
Категорија:Филмови на Харутјан Хачатријан
Денес (филм од 2014)

**Денес** - ирански документарен филм од 2014 година, во режија на Реза Миркарими, кој е автор и на сценариото. Улогите ги толкуваат: Парвиз Парастуи, Сохеила Голестани и Шабнам Могадами. „Денес“ е третиот игран филм на Миркарими и тој бил ирански кандидат за „Оскар“ во категоријата за најдобар филм од неанглиско говорно подрачје.

## Содржина
Реза Миркарими ги испитува социјалните прашања преку една воздржана, цврсто фокусирана карактерна драма. Следејќи таксист кој сретнува една млада вознемирена жена за време на еден негов работен ден, филмот претставува одличен приказ на пристојноста и пожртвуваноста. Јонуз, таксистот, е принципиелен и молчалив карактер. Тоа е јасно од самиот почеток кога од таксито ќе исфрли стопанственик што се заканува некому по телефон. Во неговото такси влегува трудна жена која бара да ја однесе во болница, но не ја знае адресата на болницата.

## Наводи

Категорија:Филмови од 2014 година
Категорија:Ирански филмови
Категорија:Филмови на Реза Миркарими
Ќорсокак (филм од 2015)

**Ќорсокак** – ерменски документарен филм од 2015 година, во режија на Харутјан Хачатријан.

## Содржина
Откако добива зелена карта, Левон заминува во САД. За жал, Америка не е она за што се издава преку рекламите и поп-културата. Филмот е болно размислување за бегството и за разочарувањето, а исто така е и политичка истрага за она што значи живот во капиталистичка земја.

## Наводи

Категорија:Ерменски документарни филмови
Категорија:Филмови од 2015 година
Категорија:Филмови на Харутјан Хачатријан
Јазично документирање

**Јазично документирање**  — процес преку кој еден јазик се документира од јазична гледна точка. Целта на документирањето е да даде разбирлив запис на јазичните пракси кои се карактеристични за една зададена говорна заедница. Јазичното документирање се стреми да создаде детален преглед на една говорна заедница, како за целите на понатамошно изучување на јазикот така и за можно јазично оживување. Документирањето исто така дава цврсти основи за јазична анализа бидејќи преку овој процес се создаваат материјали кои може да бидат цитирани.

## Методологија

Јазичното документирање се врши со помош на различни алатки и методи. Најчести алатки за документирање на еден јазик се снимањето аудио-записи, транскрипција на говорот, анотација и анализа, превод на јазикот кој е во подоминантна употреба, архивирање и дисеминација. Клучно во овој процес е создавањето на квалитетни снимки при јазичниот опис. Материјалите може да бидат архивирани, но не сите материјали се подеднакво практични за раководење и не сите се подеднакво достапни за корисниците.

Јазичното документирање е проследено со јазичен опис, чија главна задача е да се опише јазикот и нековиот систем на структури и правила во вид на издадена граматика и речник. При самото документирање на јазикот јазичарот се служи со записи и транскрипти зададени од страна на говорници чиј мајчин јазик е јазикот кој треба да се документира. Денес постојат и дигитални архиви за ваквите документи, како на пример AILLA or PARADISEC.

## Видови на документирање
Јазичниот опис може да се одвива на повеќе дела, во зависност од видов на материјалот. Така на пример има опис врз основа на:
* фонетика
* фонологија
* морфологија
* синтакса
* семантика
* историска лингвистика
* прагматика
* стилистика
* паремиографија

## Поврзани области
Сродни јазични области на документирањето се:
* описна лингвистика
* правопис
* лексикографија
* етимологија
* антрополошка лингвистика

## Наводи

## Надворешни врски
**[http://au.wiley.com/WileyCDA/WileyTitle/productCd-0631233067.html Зборови што умираат] * (2009), од Николас Иванс, за тоа што се губи кога ќе изумре еден јазик, на англиски.
*Resource Network for Linguistic Diversity
*DOBES Документирање на загрозени јазици

Категорија:Јазично документирање
Гедиминас Орелик

**Гедиминас Орелик** (литв: *Гедеминас Ореликас*; Шјауљај, 14 мај 1990) е литвански кошаркар, крило на Рејер Венеција.

## Животопис
Орелик има белоруско и полско потекло.

## Кариера
Во младите категории играл за Шјауљај, а во текот на сезоната 2006-2007 ги забележил првите минути со првиот тим на клубот. Потоа бил позајмен на тогашниот литвански второлигаш Мереста Пакруојис во сезоната 2008-2009. Сезоната 2009-2010 ја започнал во својот матичен клуб Шјауљају, но веќе во февруари 2010 се преселил во Пренај. Со оваа екипа го освоил Купот на Литванија во 2013 година, и исто така бил најкорисен играч во регуларниот дел од сезоната 2012-2013 во Литванското првенство и во регионалната Балтичка лига. Во мај 2013 потпишал за Лиетувос ритас и во дресот на овој клуб ги поминал следните три сезони. Во сезоната 2016-2017 за првпат ја напуштил својата родна Литванија и се преселил во турскиот Банвит, со кој го освоил Купот на Турција. Тој исто така играл со клубот во финалето на првото издание на ФИБА Лигата на шампионите, во кое уфрлил 13 бода но неговиот Банвит бил поразен со 59-63 од Иберостар Тенерифе.

Во јули 2017 потпишал едногодишен договор со екипата на Рејер Венеција. Во второто коло од Италијанската Серија А, Орелик го постигнал победничкиот кош за Рејер во успехот со 79-78 над Тренто на 14 секунди до крајот; Тој исто така бил најефикасен играч на натпреварот со 24 бода.

## Успеси
### Клупски
#### Пренај
*Куп на Литванија (1) : 2013

#### Лиетувос ритас
*Куп на кралот Миндовго (1) : 2016

#### Банвит
*Куп на Турција (1) : 2017

### Поединечни
* Идеален тим на ФИБА Лигата на шампионите - втора постава (1) : 2016-2017
* Најкорисен играч на Балтичката лига (1) : 2012-2013
* Најкорисен играч на Литванското првенство (1) : 2012-2013

## Наводи

## Надворешни врски

* Гедиминас Орелик на Eurobasket.com
* Гедиминас Орелик на basketball.realgm.com
* Гедиминас Орелик на legabasket.it  

Категорија:Литвански кошаркари
Категорија:Живи луѓе
Категорија:Играчи на КК Лиетувос ритас
Категорија:Играчи на КК Банвит
Категорија:Играчи на Рејер Венеција
Категорија:Родени во 1990 година
Буковска парохија

**Буковска парохија** — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Троица“ во битолската населба Буковски Ливади. Парохиски свештеник е протоереј Цветко Тасески.

Парохијата ги опфаќа населбата Буковски Ливади и селата Буково и Орехово.

## Цркви

Ова е список на црквите во парохијата. Можно е списокот да е нецелосен.

## Поврзано
* Битолско архијерејско намесништво

## Наводи

## Надворешни врски

* Страница на Преспанско-пелагониската епархија


Категорија:Битолско архијерејско намесништво
Категорија:Парохии на МПЦ
Документарист (филм од 2003)

**Документарист** – ерменски документарен филм од 2003 година, во режија на Харутјан Хачатријан, кој е автор и на сценариото, заедно со Михаил Стамболтсјан и Валери Гаспарјан.
 
## Содржина
Главен протагонист на филмот е режисер на документарни филмови што со својата екипа снима различни субјекти. Навидум неповрзаните теми се ставени една до друга за да го создадат мозаикот на Ерменија во 1990-тите: деца питачи, осакатени деца напуштени од своите родители, новороденчиња, бегалци, бездомни кучиња, виновни и невини затвореници... Трагедијата на општеството во транзиција... И надежта, родена од екстремниот очај.

## Наводи

Категорија:Ерменски документарни филмови
Категорија:Филмови од 2003 година
Категорија:Црно-бели филмови
Категорија:Филмови на Харутјан Хачатријан
Бескрајно бегство, вечно враќање

**Бескрајно бегство, вечно враќање** – ерменски документарен филм од 2014 година, во режија на Харутјан Хачатријан, кој е автор и на сценариото, заедно со Михаил Стамболтсјан. Главните улоги ги играат: Хајук Хачатријан, Рубен Хаквердијан и Георг Агекијан.
 
## Содржина
Помеѓу 1988 година и 1990-тите, три настани ја шокираат Ерменија: страшен земјотрес, војната во Нагорно-Карабах и распадот на СССР. Како резултат на тоа, некои луѓе избираат бегство. Режисерот ја следи смелата судбина на оние што решиле да ја напуштат својата татковина и создава епски, трогателен портрет на неуморен раскажувач. Во 1988 година, Хачатријан го започнува болното истражување на отуѓувањето и бездомништвото помеѓу ерменските бегалци. Ова е првиот дел од петте дела, што треба да ги прикажат приказните на неколку ерменски уметници. „Луѓе, нација, бегство, враќање. Зошто луѓето бегаат од нивните корени?“ - се прашува Хачатријан.

## Наводи

Категорија:Ерменски документарни филмови
Категорија:Филмови од 2014 година
Категорија:Филмови на Харутјан Хачатријан
Враќање во ветената земја (филм од 1991)

**Враќање во ветената земја** – ерменски документарен филм од 1991 година, во режија на Харутјан Хачатријан, кој е автор и на сценариото, заедно со Михаил Стамболтсјан. Главните улоги ги играат: Размик Асатријан, Маријам Бозојан и Сурик Зурнахјан.
 
## Содржина
Филмот следи едно младо ерменско семејство што се враќа во нивниот уништен дом и фарма по големиот земјотрес, деструктивната сила што може да се види насекаде и по распадот на СССР, еден далечен настан невидлив во реалноста. Семејството е вистинско, снимено е од почетокот на зимата до крајот на пролетта, но режисерот го структурира филмот како приказна на нем филм. Многу години ерменската нација, бидејќи немала држава, ги концентрира националните вредности во семејството како центар на националниот дух. Главните ликови во приказната доаѓаат во Северна Ерменија. Тие се бегалци кои избегале од насилство. Жената е бремена. Тие создаваат свет околу себе и така се создаваат себеси.

## Наводи

Категорија:Ерменски документарни филмови
Категорија:Филмови од 1991 година
Категорија:Филмови на Харутјан Хачатријан
Бел град (филм од 1988)

**Бел град** – ерменски документарен филм од 1988 година, во режија на Харутјан Хачатријан, кој е автор и на сценариото, заедно со Михаил Стамболтсјан.
 
## Содржина
Акалкалаки, град во Грузија населен со Ерменци, е прикажан како бурлеска и во исто време трагичен модел на советски град. Филмот е снимен неколку години пред распадот на СССР и како да ги предвидува, од една страна, националните конфликти што следуваат, а од друга страна, растот на националните движења.

## Наводи

Категорија:Ерменски документарни филмови
Категорија:Филмови од 1988 година
Категорија:Црно-бели филмови
Категорија:Филмови на Харутјан Хачатријан
Конд (филм од 1987)

**Конд** – ерменски документарен филм од 1987 година, во режија на Харутјан Хачатријан, кој е автор и на сценариото.
 
## Содржина
Филмот ги прикажува секојдневниот живот и сериозните социјални проблеми во Конд, едно од најстарите маала во Ереван. Конд и неговите жители стануваат објекти на долгорочно набљудување. Утро, ден, квечерина, ноќ, будење, дневни обврски, работа, јадење, спиење. Но, и свадби и погреби, пожари и раѓање на деца - целиот циклус на човековото постоење. А оваа шема е пополнета со фрагменти од вистинскиот живот што се покажува пред гледачот од најразлични аспекти.

## Наводи

Категорија:Ерменски документарни филмови
Категорија:Филмови од 1987 година
Категорија:Филмови на Харутјан Хачатријан
Црква „Св. Никола“ - Ижиште

**Свети Никола** — главна селска црква во бродското село Ижиште.

Црквата е сместена надвор од селото во североисточна насока, а околу нејзе се наоѓаат самите селски гробишта.

## Архитектура

Црквата претставува средновековна или поствизантиска градба.

Таа е еднокорабна гробишна црква.

Целосно е живописана. Насликаното и стилските одлики (суво и речиси линеарно сликарство и сиромашната палета) се својствени на т.н. поствизантиска уметност застапена главно во периферните селски црквички на Балканот.

Внимание предизвикува допојасјето на „Св. Ѓорѓи Нови (Кратовски)“ во фризот на мачениците.

## Историја

Најпрвин била изградена во  век, а подоцна била обновена и живописана во  век, или пак целосно изградена во 1692 година.

## Поврзано
* Ижиште
* Дебарско-кичевска епархија
* Бродско архијерејско намесништво
* Русјачка парохија

## Наводи

## Надворешни врски

Категорија:Ижиште
Ижиште
Стрејт Еџ

мини|десно|Стрејт Еџ тетоважа
**Стрејт Еџ** (на , скратено **sXe**, некогаш се користи и **XXX** и **X**) — поткултура на хардкор панкот чии приврзаници се воздржуваат од употреба на алкохол, цигари и дрога. За некои, културата може да се прошири и кон воздржување од промискуитет, следење на веганска или вегетеријанска диета или избегнување на кофеин. Самиот термин за првпат е употребен во 1981 година од американскиот хардкор панк бенд Мајнор Трет во истоимената песна *Стрејт Еџ*.

Категорија:Стрејт Еџ
Категорија:Хардкор панк
Фудбалска репрезентација на Панама

**Фудбалска репрезентација на Панама** () е претставник на Панама во меѓународниот фудбал. Тимот е контролиран од страна на управното тело за фудбал во Панама, Панамската фудбалска федерација, која е член на КОНКАКАФ и регионалната УНКАФ. Панама за првпат во нејзината историја се квалификувала за Светското првенство 2018 година во Русија.

Панама стигнала многу близу до четвртото коло од квалификациите за Светското првенство во фудбал 2014 година. Во нивниот последен натпревар, кој бил против фудбалската репрезентација на САД, тие воделе со 2-1 и по 90 минути игра. и биле подготвени да стигнат до плејоф квалификациите за Светското првенство во 2014 година, но примиле два гола во дополнителното време и биле елиминирани, со тоа што Мексико го зезело местото во плејофот наместо Панама.

Панама завршила како второпласирана во 2005 година на КОНКАКАФ Голден Купот и во 2013 година на истото натпреварување. Панама, исто така, се натпреварувала во субрегионалното Првенството на Средна Америка што го освоила во 2009 година.

## Историја
Првиот Панамски фудбалска репрезентација бил формиран во 1937 година.

## Настапи на турнири
### Светско првенство

### КОНКАКАФ Голд куп

### Копа Америка

### Копа Сентроамерикана

### КККФ првенство
КККФ турнирот започнал во 1941 година, но подоцна бил укинат во 1961 година.
* 1941&nbsp;– Четврто место
* 1943&nbsp;– *Не се пласирале*
* 1946&nbsp;– Пето место
* 1948&nbsp;– Трето место
* 1951&nbsp;– **Шампиони**
* 1953&nbsp;– Седмо место
* 1955&nbsp;– *Не се пласирале*
* 1957&nbsp;– Четврто место
* 1960&nbsp;– *Не се пласирале*
* 1961&nbsp;– Прва рунда

## Играчи
### Моментален состав

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

### Рекордери
#### Играчи со најмногу настапи
[200px|right|[Габриел Гомес (фудбалер 1984)|Габриел Гомес, играчот со најмногу настапи за Панама (148).]]

### Играчи со најмногу постигнати голови

## Наводи

## Надвореши врски

* Panama Football Federation official website
* Panama  at FIFA.com
Фантастични раскази (книга на Е. Т. А. Хофман)

**Фантастични раскази** - збирка раскази на германскиот писател Е. Т. А. Хофман, објавена од издавачката куќа „Македонска книга 2002“ во 2002 година.

## Содржина
Книгата се состои од раскази:
* Жак Кало
* Витезот Глук
* Музичките страдања на капел-мајсторот Јохан Крајслер
* Дон Жуан
* Новогодишна авантура
* Песочарот
* Советникот Креспел
* Автомат
На крајот од збирката се наоѓа поговорот напишан од Влада Урошевиќ, со наслов „Хофман - писателот што го открил клучот на фантастиката“.

## Технички податоци
Преводот од германски јазик го направила Зорица Симовска, јазичната редакција ја извршила Јадранка Владова, ликовно-графичкото уредување било дело на Илија Богоевски, а компјутерската обработка на текстот ја направил Љупчо Димитриевиќ. Книгата е со димензии од 21 сантиметар и има 189 страници, а била испечатена во печатницата „Гоце Делчев“ во Скопје. Таа е каталогизирана во НУБ „Св. Климент Охридски“ и ја носи меѓународната ознака ISBN 9989-46-032-9.

## Наводи

Категорија:Дела на Ернст Теодор Хофман
Категорија:Изданија на Македонска книга
Променлива маглина

[мини|десно|[NGC 2261 — класичен пример за променлива маглина.]]
**Променлива маглина** — отсјајна маглина која ја менува својата сјајност поради промените во нејзината ѕвезда.

## Познати променливи маглини
*Хајндова Променлива Маглина (NGC 1555)
*Хаблова Променлива Маглина (NGC 2261)

Променлива
Категорија:Маглини
Човек од челик (саундтрак)

**Човек од челик ** () — албум издаден за истоимениот филм од страна на Ханс Цимер. Саундтракот бил објавен на 11 јуни 2013 година преку WaterTower Music. Ексклузивното издание на албумот содржи шест бонус песни, со наслов *„Are You Listening, Clark?“, „General Zod“, „You Led Us Here“, „This Is Madness!“*, „Earth“ и „*Arcade*“.

Ханс Цимер првично ги негирал популарните гласини дека тој ќе ја композира музиката во филмот. Сепак, во јуни 2012 година се потврдило дека всушност Цимер ќе е композиторот на музиката во филмот. За целосно да се разликува „Човек од челик“ од претходните филмови, не бил употребен иконскиот „*Марш на Супермен*“ од Џон Вилијамс. Тонскиот запис (саундтрак) на Ханс Цимер за „Човек од челик“ бил пуштена во јавноста на 11 јуни 2013 година. Неофицијален исечок од филмската музика од третите рекламни инсерти (од филмот), наречен „*Идеал на надежта*“, се потврдило дека е скратена верзија од песната „*What Are You Going to Do When You Are Not Saving the World*?” („*Што ќе правиш кога нема да го спасуваш светот* ?“), издадена на 19 април 2013 година. При крајот на април 2013 година била откриена официјалната плоча која е на дво-страно издание.

Популарниот прием на албумот бил позитивен и албумот се искачил на #4 на iTunes во текот на првата недела од неговото пуштање. Меѓутоа, критичкиот прием за резултатот бил поларизиран . Саундтракот се искачил на број 9 на Билборд 200 со продадени 32.000 копии.

## Список на песни

### Стандардно издание

### Луксузно издание
* На дигиталната верзија на делуксното издание, песната „*What Are You Going to Do When You Are Not Saving the World*?“ е прикажана како прва песна на вториот диск, наместо последната песна на првиот диск.

;Музиката се појавува во филмот и не е вклучена во саундтракот

## Наводи

## Надворешни врски
* Официјално мрежно место 

Категорија:Филмска музика од 2013 година
Категорија:Филмска музика од Ханс Цимер
Категорија:Албуми од Ханс Цимер
Категорија:Супермен
Истребувач 2049 (филмски албум)

**Истребувач 2049 ** () — албум издаден за филмот „Истребувач 2049“ од страна на Ханс Цимер. Саундтракот бил објавен на 5 октомври 2017 година преку Епик Рекордс..

Првично, филмскиот режисер Дени Вилнев го назначил Јохан Јохансон, кој се обидел музиката да остане во близина на оригиналот на претходникот на Вангелис, но потоа ја повратил својата одлука. Заедно со Цимер работел и Бенџамин Валфиш кои заедно работеле и за музиката на филмовите Динкерк и Скриени фигури. Исто така, во албумот се појавуваат и неколку песни од Френк Синатра и Елвис Присли.

## Список на песни
# "2049" (3:37)
# "Sapper's Tree" (1:36)
# "Flight to LAPD" (1:47)
# "Summer Wind" – Френк Синатра (2:54)
# "Rain" (2:26)
# "Wallace" (5:23)
# "Memory" (2:32)
# "Mesa" (3:10)
# "Orphanage" (1:13)
# "Furnace" (3:41)
# "Someone Lived This" (3:13)
# "Joi" (3:51)
# "Pilot" (2:17)
# "Suspicious Minds" – Елвис Присли (4:22)
# "Can't Help Falling in Love" – Елвис Присли (3:02)
# "One For My Baby (And One More For the Road)" – Френк Синатра (4:24)
# "Hijack" (5:32)
# "That's Why We Believe" (3:36)
# "Her Eyes Were Green" (6:17)
# "Sea Wall" (9:52)
# "All the Best Memories Are Hers" (3:22)
# "Tears In the Rain" (2:10)
# "Blade Runner" (10:05)
# "Almost Human" – Lauren Daigle (3:22)

## Наводи

## Надворешни врски
* Мрежно место на Ханс Цимер 

Категорија:Филмска музика од 2017 година
Категорија:Филмска музика од Ханс Цимер
Категорија:Албуми од Ханс Цимер
Денкерк (саундтрак)

**Динкерк ** () — албум издаден за истоимениот филм од страна на Ханс Цимер. Саундтракот бил објавен на 21 јули 2017 година преку WaterTower Music.

Ханс Цимер започнал да работи на саундтракот до 2016 година. За интензитетот, сценариото било напишано за да се приспособи на аудитивната илузија на тонот на Шепард, кој претходно бил истражуван во филмот на Кристофер Нолан од 2006 година „Престиж“. Ова било поврзано со звукот на сопствениот џебен часовник на Нолан, кој тој го снимил и го испратил до Цимер за да се синтетизира. Дополнителна музика била обезбедена од Лорн Балф, Ендру Кавчински, Стив Мазаро и Бенџамин Валфиш.

„*Nimrod*“ од енигма варијациите на Едвард Елгар е дел од албумот, која била забавена до шест отчукувања во минута со додаден бас за да се избегне сентименталниот звук. Инструментацијата вклучува двоен бас и четиринаесет виолини. Цимер решил да не ги гледа суровите снимки од филмот при составувањето на композициите. Музиката била снимена во AIR Lyndhurst Hall во Лондон со Џеф Фостер како миксер

## Список на песни

## Наводи

## Надворешни врски
* Мрежно место на Ханс Цимер 

Категорија:Филмска музика од 2017 година
Категорија:Филмска музика од Ханс Цимер
Категорија:Албуми од Ханс Цимер
Црква „Св. Недела“ - Драслајца

**Света Недела**  — македонска православна манастирска црква  во струшкотото село Драслајца. Главна и единствена црква на Драслајчкиот мананстир.
Црквата се наоѓа на излезот од селото, во близината на последните куќи, и е сместена од десната страна на патот. Црковниот двор е простран и мошне убаво украсен и уреден. На ва место има извор на вода, кој денес се наоѓа во внатрешноста на црквата. Од тој аспект оваа црква претставува една од ретките во чија внатрешност има базен со вода, која што верниците ја користат како света вода.

Камен-темелникот бил поставен во мај 1992 год. од страна на митрополит Тимотеј. Осветувањето на црквата е извршено на 17 јули 2011 год. од страна на митрополит Тимотеј.

Црквата претставува трибродна градба, чиј средиштен брод е подолг од останатите. Всушност страничните два брода составуваат една дел од црквата, кој е покриен на две води со ќерамиди и двата брода имаат мала полукружна апсида од исток. Страничните бродови на црквата се поставени на два кружни столба. Фасадата на оваа целина е украсена со камени плочки, кои на северната страна образуваат два крста, а на јужната страна има исто така два крста во чија средина се наоѓа влезот во црквата, поставен на мал мост, бидејќи на тој дел има оформена мало полукружно езерце. Меѓутоа во црквата се влегува од западната страна. Средишниот брод е подолг од другите два и во продолжението има мала купола поставена на покрив од ќерамиди на две води, а од исток е полукружната апсида во чија внатрешност се наоѓа олтарот на црквата.

Црквата е во целост фрескоживописана и во неа има поставен резбан иконостас на кој има 4 престолни икони и 13 помали поставени во вториот хоризонтален ред.

## Поврзано
* Четврта струшка парохија
* Драслајца
*Црква „Успение на Пресвета Богородица“ - главната селска црква;

**Галерија**

Податотека:Внатрешноста на манастирот Света Недела во Драслајца 04.jpg|Внатрешноста на црквата
Податотека:Манастирот Света Недела во Драслајца 02.jpg|Црквата навечер
Податотека:Манастирот Света Недела во Драслајца 15.jpg|Фонтана во дворот
Податотека:Манастирот Света Недела во Драслајца 17.jpg|Оро на црковен празник


## Наводи

Категорија:Драслајца
Драслајца
Црвениот балон (филм од 1956)

**Црвениот балон** (француски: *Le ballon  rouge*) - француски филм од 1956 година, во режија на Албер Ламорис, кој е автор и на сценариото. Главните улоги ги играат: Паскал Ламорис, Сабине Ламорис, Жорж Селие, Владимир Попов, итн. Во 1956 година, филмот ја добил „Златната палма“ за најдобар краток филм на Филмскиот фестивал во Кан, а во 1957 година ги добил наградата „Оскар“ за најдобро сценарио, како и специјална награда на БАФТА.

## Содржина
Детето Паскал (го игра Паскал Ламорис) наоѓа црвен балон на улица и го зема со себе. Кога пристигнува дома, тој го остава балонот надвор, но балонот наместо да полета во воздухот, останува на истото место и стрпливо го чека детето. Утредента, балонот упорно го следи Паскал, а потоа влегува и во училиштето. За казна, Паскал е затворен во една просторија, но тогаш балонот го следи професорот и го вознемирува сè додека тој не се врати назад и не го ослободи детето. Меѓутоа, Паскал влегува во слаткарница и тогаш група деца му го крадат балонот. Сепак, Паскал не се предава и ги наоѓа децата, по што си го зема балонот назад. Тогаш, децата го бркаат по улиците и на крајот го стигнуваат и го уништуваат балонот. Во тој миг, сите балони во Париз излегуваат од продавниците, им бегаат на сопствениците и се собираат кај Паскал, а тој качен на нив лета над градот.

## Наводи

Категорија:Француски филмови
Категорија:Филмови од 1956 година
Категорија:Филмови на француски јазик
Категорија:Филмови на Албер Ламорис
Форталеза

**Форталеза** (на португалски *Fortaleza*; со значење: *тврдина*) — главен град на државата Сеара, кој се наоѓа во североисточниот дел на Бразил. Припаѓа на метрополитанскиот мезорегион на Форталеза и микрорегионот на Форталеза. Се наоѓа на 2285 км оддалеченост од федералниот главен град, Бразилија. Градот се развил на бреговите на потокот Пеџу, а неговата топонимија е алузија на Форт Шоенборг, кој го основал градот, изграден од страна на Холанѓаните за време на нивниот втор престој во областа помеѓу 1649 и 1654 година. Мотото на Форталеза, присутно во грбот, е латинскиот збор Fortitudine, кој на португалски значи "сила, вредност, храброст".

Форталеза во 2013 година беше дванаесеттиот најбогат град во земјата според БДП, а втор во Североисточниот Регион, со 49 милијарди реали (21 милијарда долари). Исто така, ја има трета најбогат метрополитенска област во северниот и североисточниот регион. Ова е важен индустриски и трговски центар на Бразил, со осма најголема општинска куповна моќ во нацијата. Според Министерството за туризам, градот достигнал знаци на второ посакувано одредиште во Бразил и четврти бразилски град кој прима највеќе туристи. Најважниот автопат во земјата, БР-116, започнува во Форталеза. Општината е дел од градовите на Заедничкиот пазар на Меркосур, а исто така и сојузен главен град на Бразил кој е најблиску до Европа, оддалечен 5608 км од Лисабон, Португалија.

На север од градот лежи Атлантскиот Океан; на југ се општините Пакатуба, Евсебио, Мараканау и Итатинга; на исток е општината Аккираз и Атлантскиот Океан; а на запад е општината Кауаиа. Жителите на градот се познати како Fortalezenses. Форталеза е еден од трите водечки градови во Североисточниот Регион заедно со Ресифе и Салвадор.

Градот беше еден од градовите домаќини на Светското првенство во ФИФА 2014 година. Покрај тоа, Форталеза беше еден од градовите домаќини на ФИФА Купот на Конфедерации.

Категорија:Градови во Бразил
Категорија:Бразил
Категорија:Населени места основани во 1726 година
Рокас

**Рокас** () — единствен атол во Јужниот Атлантски Океан, кој припаѓа на бразилската сојузна држава Северно Рио Гранде. Се наоѓа околу 260 километри североисточно од Натал и 145 километри западно од архипелагот Фернандо де Нороња. Атолот е од вулканско потекло и создаден од корали.

## Опис

[мини|лево|caption|240п|Атол Рокас, Бразил, фотографиран од [Меѓународна вселенска станица|Меѓународната вселенска станица]]

Заоблениот атол е долг 3,7 километри и широк 2,5 километри. Лагуната е длабока 5 метри и има површина од 7,1 км2. Површината на двете островчиња (Остров Семитерио, југозападно и Фарол Кај, северозапад) е 0,36 км2. Фарол Кај учествува со две третини од вкупната површина. Највисоката точка е песочна дина во јужниот дел на поголемиот Фарол Кај, со височина од 6 метри. Обете островчиња се обраснати со трева, грмушки и неколку палми. Островчињата се населени од ракови, пајаци, скорпии, песочни болви, инсекти, лебарки и многу видови на птици.

Постои светилник на Бразилската морнарица кој е во употреба и се одржува од 1960-тите години на северниот крај на Фарол Кај. Во негова близина е уништен светилник од 1933 година.

Атолот е заштитено подрачје на дивиот живот и во 2001 година прогласен од УНЕСКО како светско наследство на УНЕСКО. Бројни желки, ајкули, делфини и птици живеат во областа. Атолот главно се состои од корал и црвени алги. Коралниот прстен е скоро затворен со широк канал од 200 метри на северната страна и многу потесен канал на западната страна.

Атолот и околните води се вклучени во Биолошкиот резерват Атол дас Рокас.

Моментално, резерватот се користи исклучиво за научно истражување. Поради неговата оддалечена местоположба, на островите нема човекови активности. Од друга страна, оддалеченоста ги спречува научниците да пристапат на островите и постојат само неколку студии. Ентомолошката фауна од Атол дс Рокас е веќе забележан.

## Поврзано
* Атол

## Наводи

## Надворешни врски
* Бразилска комисија за геолошки и палеобиолошки места   - 
* Светско наследство на UNESCO 
* Повеќе информации  

Категорија:Острови во Бразил
Категорија:Географија на Северно Рио Гранде
Категорија:Светско наследство во Бразил
Бајк Рио

мини|Велосипеди за изнајмување на системот Bike Rio
**Бајк Рио** - јавен систем за изнајмување велосипеди во Рио де Жанеиро, Бразил. Системот започнал со работа во октомври 2011 година и е финансиран од страна на општинската власт на Рио де Жанеиро во соработка со банката Итау, а управуван од страна на приватниот концесионер Серттел. Системот има 4000 велосипеди кои се достапни за изнајмување на 400 станици низ неколку населби во градот. Станиците за изнајмување работат на сончеви плочи.

## Галерија

Bike Rio 01 2013 5436.JPG|Велосипедите се дистрибуираат рачно од станица до станица за да има достапност насекаде 
Bike Rio 01 2013 5421.JPG|Станица за изнајмување во близина на метро-станицата Ипанема/Генерал Осорио 
Bike Rio 01 2013 5423.JPG|Терминал за плаќање
Bike Rio 11 2012 4475.jpg|Станица за изнајмување во Авенида Атлантика, Копакабана


## Наводи

## Надворешни врски

* 
* The Bike Share Planning Guide, Institute for Transportation and Development Policy (ITDP), 2013.

Категорија:Рио де Жанеиро
ФК Ботафого

**Фудбалски клуб Ботафого** (португлски|Botafogo de Futebol e Regatas) е бразилска спортска асоцијација од Рио де Жанеиро. Рангиран е како дванаести на листата ФИФА најдобри клубови во 20 век. Иако се натпреваруваат во голем број различни спортови, Ботафого е познат по својот фудбалски тим кој настапува во, државниот,првенство ма кариоките, Рио де Жанеиро, државна лига и Бразилска Серија А. Во 2000 година, Ботафого завршил на 12 то место со гласање од страна на претплатниците на "ФИФА списание" за ФИФА клуб на векот.

Покрај тоа, клубот има некои од најдобрите рекорди на бразилскиот фудбал, како најголем број на непобедении натпревари: 52 натпревари помеѓу 1977 и 1978 година; и рекорд нанатпревари без пораз на : 42, исто така помеѓу 1977 и 1978 година; најголем број учества на фудбалери во вкупните натпревари на Бразилската фудбалска репрезентација (со оглед на официјалните и неофицијалните игри): 1.094 учества и најголемиот број играчи доделени на бразилската репрезентација за Светските првенства. Клубот сè уште е одговорен за најголемата победа што некогаш била забележана во бразилскиот фудбал: 24-0 против Спорт Клубот Мангерјера во 1909 година.

## Наводи

## Надворешни врски

Категорија:Фудбалски клубови од Бразил
Категорија:Рио де Жанеиро
Биолошки резерват Атол Рокас

**Биолошки резерват Атол дас Рокас** () — е биолошки резерват кој се наоѓа во Бразил. Резерватот се наоѓа на Атолот Рокас, атол 144 километри североисточно од бразилскиот брег. Бил создаден во 1979 година за заштита на морските желки и птиците-преселници.

## Местоположба

Атол Рокас е 266 километри североисточно од брегот на Натал и единствен атол во југозападниот Атлантски Океан.

## Животна средина

Годишно паѓа дожд .

## Заштита

Биолошкиот резерват е „строг природен резерват“ под категорија Ia.

## Наводи

## Надворешни врски

## Извори

*
*
*
*

Категорија:Биолошки резервати на Бразил
Ботафого

**Ботафого** (local/standard  alternative Brazilian Portuguese pronunciation: ) е крајбрежна населба ('bairro' ') во Рио де Жанеиро, Бразил. Таа е претежно населена од средна класа население и има мала комерцијална заедница која се наоѓа меѓу ридовите на Мундо Ново, Дона Марта (која го одделува од Ларниераиса) и Сао Жоао (која ја одделува од  Копакабана). Зборот Ботафого, исто така, се однесува на танцовиот потег на Латинска Америка во салата за танц, именуван затоа што областа на Ботафого е од каде потекнува.

## Ертимологија
.
Ботафого бил именуван по Жоао Переира де Соса Ботафого, кој бил одговорен за артилеријата на галеон на * Ботафого*. Поради тоа, тој го добил прекарот "Ботафого" и го вклучил во неговото презиме. Кога отишол да живее во Бразил, португалската круна му ја дала земјата позната денес како Ботафого. Името буквално значи "го запали" (упатување на артилериската моќ на "Галеон" "Ботафого"). Во средината на XIX век, англиските говорници исто така го нарекуваle **Бота Фого**.

## Атракции и удобства
Плажата Ботафого е во заливот Гуанабара, засолната од Атлантскиот Океан на полуостровот Урка и Шеќерната гора. Meѓу атракциите исто така е и домот на Руи Барбоса, Музејот на Индијанците - кој ја истражува културата и историјата на главните домородни народи на Бразил - и Вила-Лобос музејот. Јавниот архив на државата Рио де Жанеиро е исто така во Ботафого.

## Спорт
Ботафого е дом на фудбалскиот клуб Ботафого, мулти-спортски клуб, најпознат е по тоа што е еден од најголемите фудбалски тимови во Бразил.

## Инфраструктура
Населбата е опслужувана од страна на Ботафого станицатаи метрото на Рио де Жанеиро.

## Обраование

Приватно училиште:
*Германско интернационало училиште (Escola Alemã Corcovado)

## Наводи

Категорија:Бразил
Категорија:Бразилски држави